અમદાવાદ– શેરબજારમાં ત્રણ દિવસની રજાઓ પછી આજે મજબૂતી રહી હતી. ગ્લોબલ માર્કેટના પોઝિટિવ અહેવાલોને પગલે ભારતીય શેરોના ભાવ ઊંચા ખુલ્યા હતા, ત્યાર બાદ બ્લુચિપ શેરોમાં નવી લેવાલીનો ટેકો આવ્યો હતો. જેથી મજબૂતી જળવાઈ રહી હતી. બપોરે યુરોપિયન સ્ટોક માર્કેટ પણ પ્લસ હતા. પરિણામે ટ્રેડિંગ સેશનને અંતે બીએસઈ સેન્સેક્સ 213.66(0.68 ટકા) વધી 31,497.38 બંધ રહ્યો હતો. અને એનએસઈ નિફટી ઈન્ડેક્સ 70.90(0.72 ટકા) વધી 9859.50 બંધ થયો હતો.